طوميسلاڤ (ملك كرواتيا)
{{مقالة مقطوعة من شجرة}}
{{معلومات شخص}}
'''طوميسلاڤ''' (ب {{lang-hr|Tomislav}}) ولا '''تاميسكلاوس''' (باللاتينية: Tamisclaus)، هو أول واحد حمل لقب [[ماليك|ملك]] فـ [[كرواتيا]]. بدا كيحكم كـ دوق فـ عام 910 ميلادية، ومن بعد، فـ عام 925، ولا ملك رسميًا.<ref name="HE">{{citation |contribution-url=https://www.enciklopedija.hr/clanak/tomislav |contribution=Tomislav |title=[[Croatian Encyclopedia]] |year=1999–2009 |access-date=March 13, 2014 |publisher=[[Leksikografski zavod Miroslav Krleža]] |language=hr}}</ref>

بقى حاكم حتى مات تقريبًا فـ عام 928، وهاد تواريخ ماشي دقيقة بزاف حيت لمصادر اللي كتدوي عليه قليلة ومحدودة.

طوميسلاڤ كان هو أول كرواتي اللي ال[[بابا]] عطاه لقب "[[ملك]]"، وهاد شي وقع فـ الوقت اللي كرواتيا دخلات فـ تحالف مع [[لإمبراطورية لبيزنطية]] ضد لبلغار. من بعد، طرا نزاع عسكري ما بين الكرواتيين و البلغار، و سالات الحرب بإنتصار كبير ديال الكرواتيين فـ حرب وقعات فـ المرتفعات ديال [[البوسنة والهرسك|البوسنة]] ف عام 926.

و زيد على هاد الشي، كانت كرواتيا كتواجه مشاكل مع الجارة ديالها من الشمال، اللي هي إمارة المجر، ولكن قدّرو الكرواتيين يحافظو على الحدود ديالهم، و حتى توسعو شوية على حساب دوقية بانونيا اللي ما بقاتش فديك الساعة.

فـ عام 925، طوميسلاڤ حضر مجمع ديال كنيسة سبليت، اللي داروه بطلب من البابا [[يوحنا العاشر]] باش يناقشو واش خاص الطقوس الدينية تكون بالسلاڤية ولا لا، و شنو وضعية [[الكنيسة]] فـ كرواتيا وثيمة دالماسيا البيزنطية. البابا كان باغي يمنع تخدام ال[[سلاڤية]] فـ الطقوس، ولكن المجمع ما وافقوش، و بالنسبة للسلطة الكنسية، تعطات ل رئيس أساقفة سبليت، و ما تعطاتش ل أسقف كرواتي سميتو ڭريڭور نينسكي.

من بعد ما مات طوميسلاڤ، البلاد دخلات فـ فترة ديال حروب أهلية، واللي بدات تضعّف كرواتيا شويّة بشويّة.

== الحدود الجغرافية ==
الحدود الجغرافية ديال مملكة طوميسلاڤ ما معروفاش بدقة. واحد ال[[توارخي|مؤرخ]] سميتو '''يوحنا الشماش''' (John the Deacon)، و اللي الكرونيك ديالو كتشكل مصدر أساسي ل تاريخ الشعوب السلاڤية فـ دالماسيا فـ ا[[لقرن 9|لقرن التاسع]] و [[لقرن 10|العاشر]]، كتب بلي فـ عام 912، واحد السفير فينيقي كان راجع من بلغاريا، داز من أراضي كرواتيا قبل ما يوصل لأرض '''زاهوميليي''' (Zahumlje) اللي كان حاكمها فداك الوقت الدوق ميخائيل. هاد المعطى كيدل بلي حدود كرواتيا فهاد الوقت كانت كتوصل لبلغاريا، اللي كان حاكمها ديك الساع هو '''سيميون اللول'''.

الكاتب البريطاني '''ماركوس تانر''' قال بلي مملكة طوميسلاڤ كانت كتشمل تقريبا معظم المناطق اللي كتشكل اليوم '''كرواتيا'''، و '''البوسنة والهرسك'''، و ساحل '''مونتينيغرو'''. ولكن حسب الباحث '''روجيه لامب'''، هاد الدولة ما كانتش كتوصل حتى الجنوب ديال '''دوبروڤنيك'''، و '''إستريا''' ما كانتش داخلة ف حدودها.

عدد من الباحثين الكرواتيين كيگولو بلي المملكة كانت كتمتد من الجنوب ديال '''واد دراڤا'''، حتى لـ '''واد درينا''' و'''واد نيريتڤا'''، فالشمال ديال دوبروڤنيك.

أما المؤرخة الكرواتية '''نادا كلاييتش''' (Nada Klaić)، فـ كتابها اللي خرج فـ عام 1972، شككات فـ الإمتداد الشرقي ديال لمملكة.

== مصادر ==
{{عيون}}
{{Commons category|Tomislav I of Croatia}}
{{زريعة}}
{{ضبط مخازني}}

[[تصنيف:تاريخ د كرواتيا]]
[[تصنيف:بيوغرافيا د رجال]]
[[تصنيف:لملوك]]
طوميسلاڤ (ب ) ولا تاميسكلاوس (باللاتينية: Tamisclaus)، هو أول واحد حمل لقب ملك فـ كرواتيا. بدا كيحكم كـ دوق فـ عام 910 ميلادية، ومن بعد، فـ عام 925، ولا ملك رسميًا.

بقى حاكم حتى مات تقريبًا فـ عام 928، وهاد تواريخ ماشي دقيقة بزاف حيت لمصادر اللي كتدوي عليه قليلة ومحدودة.

طوميسلاڤ كان هو أول كرواتي اللي البابا عطاه لقب "ملك"، وهاد شي وقع فـ الوقت اللي كرواتيا دخلات فـ تحالف مع لإمبراطورية لبيزنطية ضد لبلغار. من بعد، طرا نزاع عسكري ما بين الكرواتيين و البلغار، و سالات الحرب بإنتصار كبير ديال الكرواتيين فـ حرب وقعات فـ المرتفعات ديال البوسنة ف عام 926.

و زيد على هاد الشي، كانت كرواتيا كتواجه مشاكل مع الجارة ديالها من الشمال، اللي هي إمارة المجر، ولكن قدّرو الكرواتيين يحافظو على الحدود ديالهم، و حتى توسعو شوية على حساب دوقية بانونيا اللي ما بقاتش فديك الساعة.

فـ عام 925، طوميسلاڤ حضر مجمع ديال كنيسة سبليت، اللي داروه بطلب من البابا يوحنا العاشر باش يناقشو واش خاص الطقوس الدينية تكون بالسلاڤية ولا لا، و شنو وضعية الكنيسة فـ كرواتيا وثيمة دالماسيا البيزنطية. البابا كان باغي يمنع تخدام السلاڤية فـ الطقوس، ولكن المجمع ما وافقوش، و بالنسبة للسلطة الكنسية، تعطات ل رئيس أساقفة سبليت، و ما تعطاتش ل أسقف كرواتي سميتو ڭريڭور نينسكي.

من بعد ما مات طوميسلاڤ، البلاد دخلات فـ فترة ديال حروب أهلية، واللي بدات تضعّف كرواتيا شويّة بشويّة.

 الحدود الجغرافية 
الحدود الجغرافية ديال مملكة طوميسلاڤ ما معروفاش بدقة. واحد المؤرخ سميتو يوحنا الشماش (John the Deacon)، و اللي الكرونيك ديالو كتشكل مصدر أساسي ل تاريخ الشعوب السلاڤية فـ دالماسيا فـ القرن التاسع و العاشر، كتب بلي فـ عام 912، واحد السفير فينيقي كان راجع من بلغاريا، داز من أراضي كرواتيا قبل ما يوصل لأرض زاهوميليي (Zahumlje) اللي كان حاكمها فداك الوقت الدوق ميخائيل. هاد المعطى كيدل بلي حدود كرواتيا فهاد الوقت كانت كتوصل لبلغاريا، اللي كان حاكمها ديك الساع هو سيميون اللول.

الكاتب البريطاني ماركوس تانر قال بلي مملكة طوميسلاڤ كانت كتشمل تقريبا معظم المناطق اللي كتشكل اليوم كرواتيا، و البوسنة والهرسك، و ساحل مونتينيغرو. ولكن حسب الباحث روجيه لامب، هاد الدولة ما كانتش كتوصل حتى الجنوب ديال دوبروڤنيك، و إستريا ما كانتش داخلة ف حدودها.

عدد من الباحثين الكرواتيين كيگولو بلي المملكة كانت كتمتد من الجنوب ديال واد دراڤا، حتى لـ واد درينا وواد نيريتڤا، فالشمال ديال دوبروڤنيك.

أما المؤرخة الكرواتية نادا كلاييتش (Nada Klaić)، فـ كتابها اللي خرج فـ عام 1972، شككات فـ الإمتداد الشرقي ديال لمملكة.

 مصادر 

تصنيف:تاريخ د كرواتيا
تصنيف:بيوغرافيا د رجال
تصنيف:لملوك